Dere bedriver falsk markedsføring. Dette har jeg tipset daglig leder om gjentatte ganger, og siden dere er et oppstartsselskap lar jeg dere få litt tid til å rydde opp, uten at jeg melder det videre til Forbrukerombudet. Her er noen punkter:1. Markedsføring av features enheten ikke hadde. Ved påpekning av dette mente dere at jeg hadde kjøpt den gamle enheten, og da jeg ba om å heve kjøpet, kontret dere med et tilbud om at jeg kunne oppgradere til den jeg hadde bestilt, ved å betale ekstra. Dette er ulovlig.2. Dere refererer til "best i test", når enheten ikke har vært med i noen komparativ test med andre produkter. "Tail it Pet er best i test!", "Tail it Pet is the #1 test winner in both Norwegian tests!" Om dette er ulovlig vet jeg ikke, men jeg mener det er uryddig.3. Bildet dere bruker av enheten, er et stock photo, med innmanipulert bilde av enheten. Enten er katten gigantisk, ellers kan dere ha manipulert inn sensoren i feil størrelse. Det er bare å google bildets opprinnelige tittel: "Beautiful young ginger red tabby cat looking at peace in a patch long green grass" hvis man lurer på det opprinnelige bildet. Ingen tracker der. Hadde dere manipulert den inn i riktig størrelse, og oppgitt at den var manipulert inn, hadde dette kunne vært greit. Dette ser jeg at en annen kunde også har kommentert her.4. At selskapets eiere, investorer og deltakere legger inn 5-stjerners reviews er tvilsom praksis.-- Oppdatering 27.7.19 --Siste tilbakemelding her fra Tail It viser vel at de ikke forstår hvordan man driver butikk og beholder kunder.1: Nei, jeg bestilte ikke den gamle trackeren deres. Dere markedsførte den med de nye featurene som den ikke ville få. Dette er ulovlig markedsføring, og var grunn nok til å heve kjøpet. Dere tilbød meg attpåtil å kjøpe en oppgradering til den nye etter at jeg påpekte dette. På toppen av dette sluttet trackeren å fungere i løpet av kort tid. Det er mulig jeg skrev mail til forskjellige tider på døgnet, men ikke-svarene lot stort sett vente på seg.2: På nett har jeg lest andres erfaringer med å heve kjøp/returnere defekte produkter hos dere. Når dette erfaringsvis er problematisk, møtte jeg heller opp på kontoradressen deres i Fossegrenda. Da lot alt seg ordne - det er tydeligvis mye lettere å late som man ikke oppfatter hva som skrives i en mail. 3: Etter at jeg la inn 1-stjernes review her tok daglig leder kontakt, og ba meg om å prøve den nye trackeren. Denne skulle jeg få prøve gratis. Jeg opplyste om at jeg allerede hadde kjøpt et konkurrerende produkt, og var fornøyd med det. Likevel sa jeg ja til å teste den nye enheten, siden jeg antok jeg kunne ha verdifulle tilbakemeldinger å komme med, både som teknologiarbeider og katteeier. Allerede etter 4 dager hadde den falt av katten, og jeg måtte ut og lete etter den. Siden daglig leder hadde ringt meg privat, antok jeg det var greit å sende en SMS tilbake, og spørre om tips. Vi fant til slutt trackeren et døgn senere, ca 100m fra nærmeste innrapporterte GPS-posisjon. Å lete etter den var knot siden appen ikke viser historisk spor, og kun viser siste posisjon -- ikke sist nøyaktige posisjon. Dermed hoppet posisjonen mellom Moholt (GPS) og Gløshaugen (GSM?), en avstand på over en kilometer i luftlinje. Stort manuelt gjennomsøk av nabolaget var det som hjalp til slutt, med pipelyd skrudd på.Jeg var veldig glad for at det ikke var en skadet katt jeg lette etter. Noen dager seinere mistet katten trackeren igjen. Da viste appen at den ikke hadde snakket med trackeren på noen dager. Det var dermed umulig å finne den igjen, og vi har gitt den opp. Trackeren har ingen heartbeat-mekanisme, og dermed får du aldri noe tips om den går offline, eller har lavt batteri. Først når du ber om å få vite hvor den er, får du beskjed om at man ikke får kontakt med den. Jeg har rapportert disse forbedringsforslagene tidligere.Jeg skjønner at dere er et lokalt oppstartsselskap, og var positivt innstilt til dette. Når dere da ikke tar tilbakemeldingene seriøst, men bare er motivert at jeg skal endre reviewen, føler jeg at det er riktig å sende en detaljert oppdatering her. Dere rapporterte også min review til TrustPilot, med argument om at den ikke gjaldt produkter dere selger. Det blir også litt useriøst. Det er ikke store justeringene som skal til før produktet kan være brukbart. Dersom dere jobber målrettet med tilbakemeldingene, og ikke kun tuner organisasjonen på å selge flest mulig produkter på kortest mulig tid, kan selskapet bli en større suksess enn det forrige navnet dere hadde.-- Oppdatering 27.6.19 --Som svar på min 1-stjernes review her har daglig leder for en tid tilbake tatt kontakt med meg, og tilbudt meg å teste den nye trackeren, som har de featurene som var annonsert da jeg bestilte i utgangspunktet.Han har også bedt meg om å justere denne reviewen. Det skal jeg gjøre dersom produktet er mye bedre enn forrige gang, og veier opp for kundeservicen som ble ytt tilbake i januar.--- Opprinnelig tilbakemelding---Kjøpte TailIt til katt siden denne var annonsert med "Live sporing" og "Best i test i stor test i bladet Jakt". Jeg så også at dette var et Trondheimsselskap, og det er jo kjekt å støtte lokale initiativer.Den ankom raskt i posten, men allerede installasjon viste seg å være knotete. SIM-kort er ikke installert, og du må selv skru opp enheten, montere SIM-kort i slotten på kretskortet, før du skrur igjen. Deretter må du gjennom en prosess der du registrerer et abonnement hos TeleG. Til sammen tok vel denne kom-i-gang-opplevelsen en halvtimes tid.Live sporing viste seg å være en planlagt feature for neste utgave som kom noen måneder seinere. Kundeservice forsikret meg om at dette også ville komme på min enhet - det var bare snakk om en firmwareoppgradering. Dette gikk de senere tilbake på, og ville heller selge meg en oppgradering til produktet jeg opprinnelig hadde bestilt. Testen hvor de påstår å være "best i test" ser ut til å være en test der kun ett produkt er testet.Posisjonering tok typisk 2 minutter fra jeg ba om oppdatert posisjon i appen. Når jeg da fikk posisjon oppgitt, og denne hadde lav nøyaktighet, kunne jeg trykke igjen og vente ytterligere 2 minutter. Lavt batteri ble kun varslet som respons på å be om posisjon - med 20 dagers oppgitt batterikapasitet måtte du da likevel passe på batteriet selv - og måten å sjekke nivå på er å be om posisjonsoppdatering, etterfulgt av 2 minutter venting. Det blir dermed mye herk med å følge opp at ting funker. Skulle katten forsvinne, ville du måtte bruke mange posisjonsoppdateringer for å finne hvor den var, og håpe at batteriet var oppladet. Ingen historikk vises i appen, og hvis enheten går tom for batteri, ser du ikke hvor den var idet den gikk tom.Etter en måned i drift sluttet enheten å fungere, og batteritiden var nede i noen timer istedenfor 20 dager. Den lyste fortsatt grønt når du trykket på knappen (som signaliserer at ting er som de skal), men kommuniserte ikke lenger med appen. Etter det fulgte en del frem og tilbake med kundeservice ("er du sikker på at du har registrert riktig nummer", "kan du sjekke at du har lagt inn riktig SIM-kort-nummer", ..., til tross for at enheten allerede hadde fungert en stund i starten).Jeg krevde til slutt å heve kjøpet, og fikk heldigvis det etter å ha mast om det i to uker. Jeg har nå kjøpt en tilsvarende enhet fra en konkurrent, som ser ut til å være et mer modent produkt.